En Navarra destaca os Malloak de Aralar, ditos popularment Malloak u las Malloas, son a part d'a Sierra d'Aralar enfilada enta l'Val d'Araitz y Betelu en forma d'una imponent parete u cinglo, entre a muga de Navarra y Guipuzcua. A més gran part d'os Malloak d'ixe puesto se troban territorio de Navarra y només que uns pocos son en Guipuzcua. Dende o mirador d'o brendador de l'Autovía de Leitzaran entre Leitza y Lekunberri se puet esnavesar una buena anviesta d'os Malloak. Os Malloak d'Aralar son formaus por os siguients monts que son visibles dende a Val d'Araitz: Balerdi (1165 m), Egurbide (1317 m), Urkute (1328 m), Aldaon (1411 m), Intzako dorrea (1431 m), Ttutturre (1262 m), Kurutzeaga (1308 m) y Aitzear (1286 m).